stanford-oval/wikipedia huggingface dataset:
דרך מצותיך
מבנה הספר > מאמרים והוספות

לקט מאמרי חסידות נוספים מכתב ידו של הצמח צדק, וכן מאמרי אדמו"ר הזקן עם הגהות הצמח-צדק שבהם מבוארים כמה עניינים כלליים בתורת חב"ד, כגון עניין תוהו ותיקון, עניין "עשר ספירות הגנוזות במאצילן", עניין עבודת הניסיונות, ועוד. בחלק זה מופיע גם קיצור שערך הצמח צדק על ספר התניא ולקט ביאורים שלו בקבלה ובחסידות מתוך איגרותיו.
במהדורות האחרונות של הספר, (החל ממהדורת תשי"ג), נוספו בספר מפתח עניינים, ראשי פרקים מתולדות הצמח צדק וציונים לספרים שונים בהם ישנם ביאורים על טעמי המצוות שלא נתבארו בספר זה, שלושת החלקים האלו נערכו על ידי האדמו"ר מנחם מנדל שניאורסון.
הדפסת הספר

הספר הודפס לראשונה בפולטבה שבאוקראינה בשנת ה'תרע"א מתוך כתב ידו של הצמח צדק, שכתב בין השנים ה'תקע"ד - ה'תקפ"ח, ההוצאה הראשונה של הספר הייתה על ידי חסידי קאפוסט. בתקופות מסוימות היו מחסידי ליובאוויטש, שלא למדו מתוך ספר זה, בשל עובדה זו. הרב שמריהו גוראריה סיפר כי פעם אחד הבחורים למד בספר, והרבי הרש"ב ראה בכך ונטלו ממנו.
הוצאת קה"ת הדפיסה את הספר בשנת ה'תש"ו בעיר שאנגחאי אליה נמלטו בזמן מלחמת העולם השנייה רבים מתלמידי ישיבות חב"ד, בשנת ה'תשי"ג יצא הספר בארצות הברית עם הוספות רבות (ראו לעיל) ובשנת ה'תשנ"א נדפס לראשונה באותיות מרובעות (עד אז הודפס הספר בכתב רש"י).
כתב היד

כתב היד של החיבור נמצא בספריית חב"ד. הן של החיבור עצמו והן של החלק "שורש מצוות התפילה" שנדפס בספר. חלק קטן מכתבי היד פורסמו בהזדמנויות שונות. באדר א' תשפ"ב העלתה הספרייה לאתר האינטרנט שלה סריקה של כמעט כל חלקי הכתב יד מהחיבור המקורי של המחבר, מאוסף כתבי היד של הספרייה, וכתבי יד של "מעתיק" מהכתב יד המקורי.
מהדורות מבוארות > דרך מצותיך המבואר

נכון לכסלו ה'תש"פ (2019) יצאו לאור על ידי "הוצאת ספרים מעיינותיך" ארבעה כרכים בסדרת "דרך מצותיך המבואר" הכוללים את כל המאמרים שבחלקו הראשון של הספר, הנקרא טעמי המצוות, עם ביאור משולב בטקסט.
מהדורות מבוארות > שרש מצות התפילה המבואר חלק א

ביאור "דרכי שלום" מהמשפיע החב"די הרב שלום דובער קסלמן (בנו של שלמה חיים קסלמן) על שרש מצות התפילה נערך בתוספת ביאורים מחסידות חב"ד על ידי הרב מרדכי בן יעקב - כסלו ה'תשע"ו.
מהדורות מבוארות > באר החסידות על דרך מצותיך

נכון לאדר תשע"ז יצאו שלושה כרכים בסדרת "באר החסידות על דרך מצותיך" הכוללים 14 מאמרים מהספר דרך מצוותיך עם ביאור לאור תורת החסידות בעריכת הרב עומר הלוי, יוצא לאור על ידי הוצאת ספרים קה"ת
מהדורות מבוארות > הולך בדרך מצוותיך

רעיונות מספר 'דרך מצוותיך' משולבים בסיפורים וחוויות מהלימוד בו, על־פי שיעורי הרב עדין אבן ישראל (שטיינזלץ), מאת מאיר הנגבי, בהוצאת מגיד ושפע
מהדורת תרגום לאנגלית

DERECH MITZVOSECHA A Mystical Perspective on the Commandments, selected chapters, Translated by Rabbi Eliyahu Touger,published by Sichos in English. Vol. 1 (2004). Vol. 2 (2007).
"דרך מצותיך חלק שני"

בשנת ה'תרע"ב הודפס בפולטבה ספר בשם "דרך מצותיך חלק שני" בספר זה פירושי מילים בתפילה מהצמח צדק, אך אין הוא חלק מחיבורו של הצמח צדק על טעמי המצוות ואין קשר בין תוכנו לספר דרך מצותיך (האדמו"ר מנחם מנדל שניאורסון העלה השערה בהקדמה שכתב לחלק הראשון, כי שם זה ניתן לספר על ידי המו"ל כדי להקל את השגת הרישיון מהממשלה להדפסת הספר).
הערות שוליים

↑  המלך במסיבו, כרך ב, קה"ת, תשנ"ג, עמ' פה
↑  בקובץ מצוות בנין מקדש (תשל"ח), במצוות מינוי מלך ובפקסימיליות שנדפסו בסוף הספר החל מהוצאת ה'תשנ"א.
↑  כרטיס מספר 79 בקטלוג הכתבי יד. במנוע חיפוש בתוצאה זו כתוב "79; דרך מצותיך; אדמו"ר הצ"צ *" (לא נעתק בכרטיס עצמו) | בכרטיס מספר 82, בתוצאה במנוע החיפוש כתוב: "82; דרך מצותיך; אדמו"ר הצ"צ *" | בכרטיס מספר 153, בתוצאה במנוע החיפוש כתוב: "153; דרך מצותיך; אדמו"ר הצ"צ" | בכרטיס מספר 161, בתוצאה במנוע החיפוש כתוב: "161; דרך מצותיך; אדמו"ר הצ"צ; תרכג; ליובאוויטש" | בכרטיס מספר 171, בתוצאה במנוע החיפוש כתוב: "171; דרך מצותיך; אדמו"ר הצ"צ" | בכרטיס מספר 211, בתוצאה במנוע החיפוש כתוב: "211; דרך מצותיך; אדמו"ר הצ"צ" | בכרטיס מספר 218, בתוצאה במנוע החיפוש כתוב: "218; דרך מצותיך; אדמו"ר הצ"צ"
↑  למשל מס' כרטיס 275
↑  הנגיד מיראלשוילי בהשקת הספר החדש 'דרך מצוותיך' המבואר, באתר COL - חב"ד און ליין, ‏יום כ"ג כסלו ה׳תשע״ו 05.12.2015
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
כתב ידו של הצמח צדק בתחילת "שורש מצות התפילה"
הודאס

| --- | --- |
סמל הודאססמל הודאס

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת מאטסלקה
 שטח:  26.49 קמ"ר
 אוכלוסייה:  ‏
  ‑ בכפר:  3,178 (1 בינואר 2024)
 קואורדינטות:  47°55′10″N 22°11′58″E﻿ / ﻿47.919444444444°N 22.199444444444°E﻿ / 47.919444444444; 22.199444444444 
 אזור זמן:  UTC +1
 http://www.hodasz.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הודאס(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הודאס  he tabBackground:;tabBorder:#aaa;defaultTab:0;
 
הודאס (בהונגרית: Hodász) הוא כפר במחוז סבולץ'-סטמאר-ברג שבמזרח הונגריה.
יהודי הודאס

יהודים החלו להתיישב בכפר במחצית השנייה של המאה ה-19, הקהילה היהודית הייתה כפופה לקהילת מאטסלקה, אך היו לה מבני ציבור משלה, ביניהם בית כנסת ובית עלמין. וברבות הימים אף הוקמה ישיבה במקום אותה ייסד הרב אהרון ישעיה פיש.
בשנת 1941 נלקחו גברים צעירים מהקהילה לעבודות שירות, ובשנת 1944 לאחר כניסת הגרמנים להונגריה, הועברו כל יהודי הכפר לגטו במאטסלקה ומשם נשלחו במאי למחנה ההשמדה באושוויץ.
הניצולים שחזרו לאחר מלחמת העולם השנייה לא נותרו במקום.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 195 |  |
| 1880 | 236 | 1,097 |
| 1910 | 231 |  |
| 1920 | 212 |  |
| 1930 | 191 |  |
| 1941 | 167 | 2,573 |
לקריאה נוספת

פנקס הקהילות הונגריה, עמוד 275
הודאס, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 133–134. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת מאטסלקה |
| --- | --- | --- |
| יישובים | מאטסלקה • פאביאנהאזה • פילפשדרוץ • גבריין • גיורטלק • הודאס • יארמי • קנטוריאנושי • קוצ'ורד • מרק • נאג'דובוש • נאג'אצ'ד • נירצ'הוי • נירקאטה • נירמגייש • נירפרסניה • אופאי • אקריטופילפש • אר • פפוש • ראפולט • סמושקר • סמושסג • טיבורסאלאש • ואיה • ואלאי |  |
דרוז'ינה (סדרת טלוויזיה)

| --- | --- |

כרזת הסדרה
 מבוסס על:  אירועים אמיתיים
 סוגה:  דרמה היסטורית
 יוצרים:  מיכאיל קולפאחצ'ייב
 כותבים:  אנטון זינצ'נקו
 בימוי:  מיכאיל קולפאחצ'ייב
 שחקנים:  סרגיי וורוביוב מיכאיל בוגדאנוב אלכסנדר ארליך גנאדי קזאצ'קוב אלכסיי פראסביץ' אנדריי פוגרבינסקי פאבל באדירוב
 פסקול:  סרגיי גרקוב
 ארץ מקור:  רוסיה 
 שפות:  רוסית
 מספר עונות:  1 
 מספר פרקים:  8 
 הפקה
 מפיק:  איליה אוגנב מיכאיל קולפאחצ'ייב איגור לבדב
 חברת הפקה:  Оса Creative
 הפצה:  VGTRK
 אתר צילומים:  סנקט פטרבורג, מחוז פסקוב
 צלמים:  דמיטרי טריפונוב
 מוזיקה:  סרגיי גרקוב
 אורך פרק:  45 דקות
 שידור
 רשת שידור:  רוסיה-2
 פורמט (תמונה):  HDTV i1080
 פורמט (קול):  dolby digital
 תקופת שידור מקורית:  24 במאי 2015 – 30 באוגוסט 2015
 קישורים חיצוניים
 http://2.russia.tv/brand/show/brand_id/59272
 
דרוז'ינה (ברוסית: Дружи́на) הוא מיני-סדרת טלוויזיה, דרמת הרפתקאות אודות לוחמי מדינת נובגורוד בתקופת המאה השלוש עשרה. יוצר ובמאי הסדרה: מיכאיל קולפאחצ'ייב.
פרק הבכורה של הסדרה שודר ב-24 במאי 2015 בערוץ הטלוויזיה "רוסיה-2" והסדרה שודרה עד 30 באוגוסט 2015. שמונת פרקי הסדרה שודרו כארבעה פרקים, פרק כפול מידי שידור.
רקע

הדרוז'ינה הוא כינוי ברוסית לאחוות לוחמים או ברית של לוחמים שליוו את הנסיך בתקופת הנסיכויות הרוסיות במהלך המאה ה-13. לוחמים אלה שימשו ככלי שרת בידי הנסיך ותפקידם היה להגן עליו ולפעול כנגד יריביו. אנשי הדרוז'ינה היו הן לוחמים מנוסים והן יועצים לנסיך בענייני צבא ואסטרטגיה והיוו שכבת אצולה משמעותית בתקופה זו.
הדרוז'ינה היו פעילים הן ברוסיה והן בפולין של אותה תקופה (כך למשל קז'ימייז' הראשון הסתמך מאוד על הדרוז'ינה בעת ביסוס כוחו ומעמדו). החברים הראשונים בדרוז'ינה שכזו היו הוריאגים שהנסיכים הסתייעו בהם בהעצמת כוחם בתקופת המאה התשיעית. עד מהרה חברי האצולה הסלאבית דאז שיצאו לשלל הרפתקאות בשם הנסיך זכו לכינוי "דרוז'ניקי" (ידידים, או חברים) והמוסד הלך והתחזק והתקיים עד למאה ה-16.
הדרוז'ינה הורכבה מחברים בכירים שנודעו כבויארים ואצילים וצוערים שלרוב לא באו ממשפחות אצולה. בעוד הבויאר היו יועציו הקרובים של הנסיך וביצעו משימות בעלות חשיבות עליונה, הצוערים היו שומרי הראש ופעלו כחיילים לכל דבר. הלוחמים נסמכו על תמיכתו הכלכלית של הנסיך ושירתו אותו אם כי לא היה זה מקרה חריג שחברי דרוז'ינה של נסיך אחד החליפו מחנה ועברו להגן על נסיך אחר מסיבות שונות וכל נסיך היה מציע שי, אדמות ותשלומי מס על מנת לשמור על נאמנותם.
תקציר עלילת הסדרה

שנת 1234 ללידת ישוע. נסיכות נובגורוד, מחשש לפלישת המונגולים, מחפשת בנות ברית במערב. הנסיך ירוסלב והארכיבישוף ספירידיון נאבקים מזה זמן רב באבירי מסדר החרב, אבל האצילים העשירים מבקשים להרעיל את שליטיהם הקודמים ולקבל את חסותו של האפיפיור. בדרכם של הקושרים הבוגדנים ניצבים לוחמי הדרוז'ינה של נובגורוד.
תקציר עלילת הסדרה > פרק 1. "צלב הנסיכות"

הנסיך הזקן חולה, הארכישיבשוף שולח את לוחמיו לחפש אחר הנסיך הצעיר אלכסנדר יארוסלביץ' שחי הרחק באדמות סביריצה (צפון מחוז לנינגרד דהיום), אלא שבדרכם לשם על לוחמי הדרוז'ינה להיאבק בשודדי דרכים ואנשי המסדר הטבטוני הזוממים לכבוש את אדמות הסלאבים.
תקציר עלילת הסדרה > פרק 2. "הווריאגים"

בעוד הדרוז'ינה תרים אחר אלכסנדר הצעיר, באדמות הצפון פושטים לוחמי הווריאגים. אלה שודדים את הכפרים העניים, מבעירים את הבתים תוך הרג התושבים ואונס הנשים. הדרוז'ינה מוצאים את עצמם נאלצים להיאבק בהם תוך הצלת תושבי הכפרים מהאיום הנורא.
תקציר עלילת הסדרה > פרק 3. "הזרים" / "זמן ההקרבה"

החיפושים אחר הנסיך הצעיר נמשכים. הדרוז'ינה מגיעה אל אדמות הצפון ומגלים כי התושבים נופלים קורבן לטקסי פגאנים. הדרוז'ינה מגלים כי עליהם לא רק לסייע למקומיים אלא גם לגייס לוחם צעיר שיצטרף לשורותיהם.
תקציר עלילת הסדרה > פרק 4. "הנסיך" / "גורל הכס"

הארכיבישוף מוצא את עצמו בדעת מיעוט כאשר השלטון בנובגורוד בסכנת קריסה. הבויאר טריפון מבסס את כוחו ומעמדו בעוד לוחמים מקומיים יוצרים בריתות על מנת להיאבק בשלטון הבויארים. הדרוז'ינה מוצאים את הנסיך הצעיר אלכסנדר ומצליחים להביא אותו לנובגורוד.
צוות השחקנים > הדרוז'ינה

סרגיי וורוביוב — גודון, לוחם
מיכאיל בוגדאנוב — קורגאן, לוחם בכיר
אלכסנדר ארליך — אניקיוס, לוחם מומחה בגרזנים
גנאדי קזאצ'קוב — וישן, לוחם
אלכסיי פראסביץ' — פיניסט, לוחם
אנדריי פוגרבינסקי — בוס, לוחם
פאבל באדירוב — יבפאטי, לוחם מנוסה
צוות השחקנים > תפקידים אחרים

אלכסנדר וונטוב — ירוסלב, נסיך נובגורוד
רומן ליטווינוב — בישופ ספירידיון, הארכיבישוף של נובגורוד
אולג ז'ילין — מיקיטה
סרגיי רוסקין — מסטיסלאב, אציל נובגורודי
גנאדי אלימפייב — טריפון, בויאר-בוגד
דניס מויסייב — נבזור, נסיך
אלכסנדר אנדרייב — דוברודיי, עוזרו של מיקיטה
ניקיטה מורוזוב — הנסיך הצעיר אלכסנדר
אנדריי שימקו — מוליאבה, מנהיג השודדים.
יבגני ויסוצקי — ראדים, מנהיג החיילים
אנדריי חרבארין — דיוק
סרגיי סינצוב — אולאף, מנהיג הנורמנים
אלכסנדר קולסניק — זיגורד, לוחם נועז
סרגיי מלאכוב — גונאר, לוחם פיקח
סמוול מוז'יקיאן — פולקווין פון וינטרשאטן, אדון מסדר החרב.
סרגיי ספרונוב — לות'ר, שגריר מסדר החרב.
סרגיי מליוגוב — פרדריק, שגריר מסדר החרב.
ולדימיר שומקוב — גדמין, אביר מסדר החרב.
דניס קירילוב — שארוקן, מנהיג הברברים
אלכסיי בלוזרצב — סקוראטה, שכיר חרב
לב יליסיב — דיק, מנהל משק הביתשל ה נסיך
איגור באקולין — גבריאל משוק, אספן
סרגיי דיאצ'קוב — שודד
אולג חמיטוב — פרוכור, לוחם זהיר
אולסיה אריקובה — אסירה
סרגיי זאנין — האב ניקון, כומר הכפר
אולג צ'וגונוב — פופאן, תלמידו של האב ניקון
אלן טומאייב — קרצ'ט, חרש וסוחר
דריה ציברקינה — לאדה, אחותו של קרצ'ט
אלכסנדר יסאולוב — לץ', נגר
דמיטרי פטרושקוב — אוקון, חקלאי
איוואן טראבוקין — נקראס, צייד
אלן קזיקו — ליודים, צייד יערות
אדוארד צנזור — אביו של ליודים
מריה פארינה — גולובה, בתו של סוחר
סיימון שיגין — טור, לוחם-פגאני
דמיטרי מוגוצ'ב — ליוטאן, לוחם פגאני
אלכסנדר מארוסב — פררוב, איש דת פגאני
ילנה סבסטובה — מארה
הפקה

צילומי הסדרה נערכו בסנקט פטרבורג ובפסקוב — בה נערכו הצילומים בכנסיית הדורמיציון בעיר ובקרמלין של פסקוב.
ראו גם

האבירים (סדרת טלוויזיה)
הערות שוליים

↑  Сериал «Дружина», 2015 г., режиссёр Михаил Колпахчиев: описание, фото, отзывы и рецензии — вся информация о фильме на RUSKINO.RU
↑  На канале «Россия 2» в воскресенье покажут фильм «Дружина», съемки которого прошли в Пскове, 19 мая 2015
↑  Наш жанр - боевики // Канал "Россия-2" готовит ряд новых фильмов и сериалов
הדיוויזיה ה-246 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  26 באוגוסט 1939 – 12 באפריל 1945 (5 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-246 (בגרמנית: 246. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה > הדיוויזיה ה-246

הדיוויזיה הוקמה ב-26 באוגוסט 1939, והועמדה תחת פיקוד אריך דנקה, ובמהלך המערכה בפולין שהתה בחזית המערבית כעתודת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-37 במסגרת הארמייה הראשונה, וביולי 1940 שוחררו כוחות הדיוויזיה. במרץ 1942 גויסו כוחות הדיוויזיה מחדש, והיא הוצבה בצרפת תחת פיקוד הארמייה השביעית, ובפברואר 1942 נשלחה לחזית המזרחית, שם פעלה תחת פיקוד הארמייה התשיעית, ולחמה עמה בקרב רז'ב הראשון ובקרב רז'ב השני. במרץ 1943 הועברה הדיוויזיה תחת פיקוד הארמייה הרביעית, ולחמה עמה בקרב סמולנסק (1943). בספטמבר 1943 הועברה הדיוויזיה תחת פיקוד ארמיית הפאנצר השלישית, ולחמה עמה במהלך מבצע בגרטיון, עד להשמדתה ב-3 באוגוסט 1944.
היסטוריה > דיוויזיית הפולקסגרנדיר ה-246

ב-15 בספטמבר 1944 הוקמה הדיוויזיה מחדש בבוהמיה כדיוויזיית פולקסגרנדיר, על בסיס דיוויזיית הפולקסגרנדיר ה-565 שהוקמה ב-26 באוגוסט 1944 על בסיס שרידי דיוויזיית מורביה ודיוויזיית הסער ה-78. באוקטובר לחמה הדיוויזיה במהלך הקרב על אאכן כחלק מהקורפוס ה-81 במסגרת הארמייה השביעית, ובמהלך הקרב על הבליטה היא לחמה כחלק מהקורפוס ה-67 במסגרת ארמיית הפאנצר השישית. לאחר מכן לחמה הדיוויזיה בקרבות בגרמניה, וב-8 במאי 1945 נכנעו שרידי הדיוויזיה באברבאך.
מפקדים > הדיוויזיה ה-246

אריך דנקה (26 באוגוסט 1939 - 13 בדצמבר 1941)
מקסימיליאן סירי (13 בדצמבר 1941 - 16 במאי 1943)
קונרד פון אלברטי (16 במאי 1943 - 12 בספטמבר 1943)
היינץ פיביג (12 בספטמבר 1943 - 5 באוקטובר 1943)
וילהלם פאליי (5 באוקטובר 1943 - 20 באפריל 1944)
קלאוס מילר-בילוב (20 באפריל 1945 - 3 באוגוסט 1944)
מפקדים > דיוויזיית הפולקסגרנדיר ה-246

גרהרד וילק (15 בספטמבר 1944 - נובמבר 1944)
פטר קרטה (נובמבר 1944 - 1 בינואר 1945)
ולטר קיהן (1 בינואר 1945 - 8 במאי 1945)
הערות שוליים

↑  ליתר דיוק - הפיקוד המיוחד הגבוה ה-37 (Höheres Kommando z.b.V. XXXVII)
| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
החרב בעלת שלושת הלהבים

החרב בעלת שלושת הלהבים הוא הכינוי של חוליית ההתקפה האמריקאית שכיכבה בגביע העולם לכדורגל נשים שנערך ב-1991 בסין. חוליית ההתקפה, שהייתה חלק ממערך 4-3-3 שקבע המאמן אנסון דוראנס, כללה שלוש שחקניות: מישל אקרס כחלוצה מרכזית (Centre-forward) ואת אפריל היינריקס וקארין ג'נינגס כקיצוניות (Winger).
היסטוריה > הקמה והזכייה בגביע העולם

המשחק הבינלאומי הראשון של השלישייה נערך במינסוטה ב-7 ביולי 1987, במפגש ידידות נגד נבחרת קנדה. בשנים הראשונות שלהן יחדיו לא הצליחו השחקניות ליצור רושם מיוחד, כשהסיבה העיקרית לכך הייתה היעדרותה הממושכת של אקרס בעקבות זעזוע מוח שספגה בטורניר ההכנה של פיפ"א ב-1988. שנתיים לאחר מכן, חזרה אקרס לכושר משחק והשילוב בין השלוש צבר תאוצה. ב-25 ביולי 1990, בניצחון 0-4 על נורווגיה, כבשו שלושתן לראשונה באותו משחק. באותה שנה, הן אף היו אחראיות ל-18 שערים מתוך ה-26 שכבשה ארצות הברית בשישה משחקים.
במשחקי גביע הזהב שנערכו באפריל 1991 ושימשו כטורניר המוקדמות לגביע העולם, כבשה הנבחרת האמריקאית 49 שערים בחמישה משחקים בלבד, כאשר לרוב השערים הייתה אחראית השלישייה ההתקפית. במשחק הגמר גברו האמריקאיות 0-5 על קנדה, וארצות הברית העפילה כנציגה היחידה של CONCACAF לטורניר הגמר של גביע העולם.
בשלב הבתים הוגרלה ארצות הברית ביחד עם שוודיה, ברזיל ויפן. במשחק הראשון ניצחו האמריקאיות 2-3 את השוודיות, במשחק בו קארין ג'נינגס כבשה צמד. במשחק השני הן כבר הביסו 0-5 את ברזיל (צמד להיינריקס ושער אחד לאקרס וג'נינגס) ובמשחק השלישי גברו 0-3 על יפן, כאשר אקרס כובשת את שני השערים הראשונים. משחק רבע הגמר נגד טאיוואן היה תצוגה אישית של אקרס, בו היא כבשה חמישה שערים (שיא לשחקנית במשחק גביע העולם). בחצי הגמר גברה ארצות הברית 2-5 על גרמניה, במשחק בו ג'נינגס כבשה שלושער והיינריקס צמד. במשחק הגמר ההיסטורי, שנערך אל מול קהל של 63,000 צופים בגואנגג'ואו, ניצחה ארצות הברית 1-2 את נורווגיה וזכתה בטורניר. אקרס כבשה את שני השערים בגמר וסיימה כמלכת השערים של הטורניר, כשלזכותה עשרה כיבושים. בנוסף, היא קטפה את פרס "כדור הכסף", המוענק לשחקנית השנייה בטיבה במונדיאל. היינריקס, ששימשה כקפטנית הנבחרת, זכתה להיות הכדורגלנית הראשונה שמניפה את גביע העולם לנשים. ג'נינגס, שסיימה עם שישה שערים בטורניר, נבחרה לשחקנית המצטיינת. השלישייה הייתה אחראית ל-20 שערים מתוך ה-25 שכבשו האמריקאיות בזמן הטורניר, ובמהלכו הן זכו לכינוי "החרב בעלת שלושת הלהבים" מצד התקשורת הסינית.
היסטוריה > פירוק השלישייה

אחרי השיא בגביע העולם, לא חזרה השלישייה לשתף פעולה. אפריל היינריקס נאלצה לפרוש ממשחק פעיל עקב פציעה בברך, כשלזכותה 37 שערים ב-47 משחקי נבחרת. בשנת 2000 היא חזרה לנבחרת ארצות הברית, אך הפעם כמאמנת ראשית, ושימשה בתפקיד זה עד 2005. עם פרישתה של היינריקס, החליט המאמן דוראנס, להעביר את מיה האם לחוד ההתקפה וליצור שלישייה התקפית חדשה. מהר מאוד הפכה האם לכוכבת החדשה של הכדורגל האמריקאי, ובהמשך הפכה לכדורגלנית עם הכי הרבה שערים בינלאומיים - 158.
ג'נינגס המשיכה לשחק עד אחרי אולימפיאדת אטלנטה ב-1996, בה כבר שימשה בעיקר כשחקנית מחליפה, ולאחר מכן הודיעה על פרישה. בתשע שנים בנבחרת ארצות הברית היא כבשה 56 שערים ב-119 הופעות. השריד האחרון של "החרב בעלת שלושת הלהבים" - מישל אקרס, המשיכה לשחק עד שנת 2000. בזמן הזה, הספיקה אקרס לזכות בפעם השנייה בגביע העולם (1999), בשתי מדליות אולימפיות והתבססה כאחת הכדורגלניות הטובות ביותר אי פעם. היא סיימה את הקריירה שלה עם 107 שערים ו-37 בישולים ב-155 משחקי נבחרת.